Diari Oficial de la Generalitat Valenciana


Sumari del DOGV 1555, del 31-05-1991 (1991/821333)

ORDRE de 8 de març de 1991, de la Conselleria de Cultura, Educació i Ciència, per la qual s'ofereix un programa de formació permanent del professorat dirigit al primer i al segon cicle d'educació primària, dels centres públic i privats concertats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/08/(3)/dof/vci/html**

### Dades del document

Número de DOGV
:   1555

Data del DOGV
:   31-05-1991

Secció del DOGV
:   DISPOSICIONS GENERALS

Número del document
:   1991/821333


Data del document
:   08-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 8 de març de 1991, del Conseller de Cultura, Educació i Ciència, per la qual s'ofereix un programa de formació permanent del professorat dirigit al primer i al segon cicle d'educació primària dels centres públics i privats concertats de la Comunitat Valenciana.  
L?aprovació de la LOGSE implica la reforma del sistema educatiu, i això posa en relleu la necessitat d'establir un pla març de formació, una de les línies fonamentals del qual és el desplegament de plans institucionals de formació del professorat de les diferents etapes educatives i de les àrees de coneixement de cadascuna.  
Pel que fa a l?etapa primària, s'iniciarà el pla de formació per a afavorir que es facen possibles els canvis referents a la mentalitat, l'actitud la preparació científica del professorat, i per a renovar i actualitzar la seua intervenció pedagògica d'acord amb els principis compresos en el disseny curricular proposat per la Comunitat Valenciana.  
Per tot això, i per raó de les competències que em confereix l'article 35 de la Llei 5/83 de la Generalitat Valenciana, de 30 de desembre, de Govern Valencià,  
ORDENE  
Article primer. Convocatòria  
Convocar un programa de formació permanent, dirigit al professorat del cicle inicial i mitjà d'EGB, dels centres públics i privats concertats de la Comunitat Valenciana.  
Article segon. Finançament  
El finançament d'aquest programa de formació permanent anirà a càrrec de la línia de subvenció 402/000/91 del Programa 423.10 del pressupost de l'any 1991 i de les aplicacions pressupostàries que determine el caràcter de les despeses.  
L?import global màxim destinat a aquesta línia de subvenció és de 36.479.223 de pessetes segons que indica l'article tercer de l?Ordre d?1 de febrer de 1991, del Conseller de Cultura, Educació i Ciència, per la qual es convoquen ajudes i beques destinades a finançar activitats de renovació pedagògica i de formació del personal docent de nivell no universitari de la Comunitat Valenciana, dirigides a les entitats organitzadores d'aquestes activitats o al professorat de manera individual.  
Article tercer. Organització  
L?organització de les diferents etapes del programa de formació correspon a la Direcció General d'Ordenació i Innovació Educativa.  
Article quart. Objectius  
a) Conéixer i constatar la validesa del disseny curricular proposat en l?Educació Primària.  
b) Conéixer la fonamentació curricular en què es basa la reforma educativa i adquirir els criteris necessaris per a poder posar-la en pràctica.  
c) Fomentar la creació d?equips educatius en el mateix centre que porten a cap la creació de materials curriculars adaptats a la seua realitat i a les característiques sòcio- culturals de l?entorn.  
d) Crear seminaris, amb un compromís de permanència, en les zones corresponents.  
Article cinquè. Participants  
El programa es dirigeix als centres públics i concertats d'EGB de les províncies de Castelló, València i Alacant.  
Article sisé. Estructura del programa i dates de realització  
Aquest programa de formació constarà de 150 hores de duració i es realitzarà en dues fases durant aquest curs acadèmic 1990-91 i al llarg del pròxim curs acadèmic 1991-92, en la forma que a continuació es detalla.  
Fase A: intensiva, curs acadèmic 1990-91, de 102 hores de treball teòric- formatiu. El professorat participant assistirà a les sessions de treball, en jornades de sis hores cadascuna, que tindran lloc en les dates següents:  
Juny: del 25 al 29  
Juliol: de l'1 al 5  
Setembre: del 2 al 10  
Fase B: de seguiment, curs acadèmic 1991-92, amb un total de 48 hores, dedicades a la coordinació i la reflexió sobre el treball pràctic dels participants en el curs, que es constituiran en seminaris vinculats als CEP de cada zona i es reuniran mensualment, amb una mitjana de 3 hores per sessió. D'aquestes tres hores, dues seran computades com a horari lectiu i la restant com a hora complementària. El professorat participant en el curs es reunirà els primers dimarts de cada mes de 15 a 18 h. El centre garantirà en aquest temps l?atenció a les activitats escolars.  
Aquesta fase abraçarà el període de temps comprés entre el 16 de setembre de 1991 i l'1 de juny de 1992.  
Article setè. Delimitació de zones i selecció dels centres participants.  
El curs es realitzarà en les dates previstes a les ciutats d'Elx, València i Castelló de la Plana.  
De les, sol·licituds provinents dels centres escolars de les tres províncies de la Comunitat Valenciana seran seleccionats 36 centres, 12 de cada província.  
Els centres d'EGB que vulguen participar en aquesta convocatòria hauran d?acomplir el requisit següent: presentar tres professors o professores amb destinació definitiva al centre en què imparteixen classe en tres nivells distints del cicle inicial i mitjà (1r. a 5é d'EGB).  
Qualsevol sol·licitud que presente un nombre de professors inferior o superior, o en què algun dels presentats no tinga les condicions d'estar impartint un nivell del cicle inicial o mitjà o no siga propietari definitiu, serà globalment desestimada.  
Article vuitè. Condicions de participació  
Les condicions de participació del professorat seleccionat seran les següents:  
a) La matricula i l'assistència als cursos seran gratuïtes.  
b) Les hores de reunió que es prenguen en la fase B de seguiment es comptaran com a hores complementàries de còmput mensual (apartat II punt 1-3 de l'annex I de l'Ordre del 15 de juny de 1990 -DOGV del 23 de juliol de 1990).  
c) El professorat participant serà eximit de l'assistència al centre en els períodes compresos entre el 25 de juny i el 28 de juny de 1991, les dues dates incloses, i el 2 de setembre i el 10 de setembre de 1991, els dos dies inclusivament.  
d) Durant la fase A, fase intensiva, el professorat assistent al curs el lloc de residència i el centre de treball del qual es trobe fora del lloc on es facen les activitats de formació, en un radi superior a 20 km, pot acollir-se a la modalitat A de l'annex III de l?Ordre de l'1 de febrer de 1990, del Conseller de Cultura, Educació i Ciència, per la qual es convoquen ajudes i beques destinades a finançar activitats de renovació pedagògica i de formació del personal docent de nivells no universitaris de la Comunitat Valenciana.  
e) La forma de pagament es farà segons el punt últim de la base sisena de la modalitat A de l'annex III de l?Ordre de l'1 de febrer de 1990, del Conseller de Cultura, Educació i Ciència.  
f) El professorat participant quedarà obligat a assistir a la totalitat de les sessions de formació i a realitzar totes les activitats programades en el curs.  
g) Finalitzada la fase intensiva del curs de formació i una vegada comunicada la concessió de l'ajuda als participants que van sol·licitar l'ajuda econòmica i que compleixen els requisits de l'apartat b, hauran de trametre al Servei de Formació del Professorat de la Direcció General d'Ordenació i Innovació Educativa un certificat d?assistència, expedit pel director o directora del curs.  
Article novè. Criteris de selecció i barem  
Els centres participants seran seleccionats d'acord amb els criteris que s'indiquen en el barem següent:  
1. Centres que participen en els plans experimentals de reforma educativa (excepte els participants en el pla experimental del cicle inicial d'EGB durant el curs 1990-91).  
2. Centres que participen en els projectes i activitats que organitzen els CEP, justificat mitjançant un informe signat pel director del CEP. (Fins a 5 punts).  
3. Centres que estiguen impartint l?ensenyament en valencià, justificat mitjançant un informe signat pel cap del Servei d'Ensenyament del Valencià. (Fins a 5 punts).  
4. Centres que hagen realitzat projectes d'innovació, investigació i experimentació educativa a l?empara de les convocatòries públiques de la Conselleria de Cultura, Educació i Ciència. (Fins a 5 punts).  
5. Memòria que comprenga els aspectes següents:  
5.1. Raons per què se sol·licita participar en el curs.  
5.2. Organització del centre. Possibilitat d'adaptació i suport davant les necessitats derivades de la participació del professorat en un curs de formació, en les condicions adés esmentades.  
5.3. Model d'actuació pedagògica actual en els cicles inicial i mitjà, i possibilitats d?actuació a partir de la participació en el curs de formació. (Fins a 10 punts).  
Total: 30 punts.  
Article deu. Avaluació  
L?avaluació dels professors i professores del curs es realitzarà tenint en compte el rendiment obtingut en els aspectes teòrics i pràctics dels curs i la realització dels treballs que s'hi despleguen.  
L?avaluació global dels assistents s'expressarà en una acta en termes «d?apte» o «no apte». En aquesta avaluació es consideraran com a elements a tenir en compte tant el rendiment obtingut com les faltes d'assistència no justificades, i també l'incompliment d'alguns dels termes de la convocatòria.  
Article onze. Documentació  
Les sol·licituds es realitzaran mitjançant una instància dirigida al Director General d?Ordenació i Innovació Educativa, i s'hi adjuntaran els documents següents:  
1) Fotocòpia de l'acta del consell escolar en què conste l'acord del centre per a participar en aquesta convocatòria, i el compromís d'acceptar-ne totes les condicions.  
2) Fotocòpia de l'acta del claustre de professors amb el vot favorable a l'informe requerit i en què es faça constar la disposició positiva del professorat del centre i de l'equip directiu, a fi de facilitar l'estructura organitzativa i la coordinació necessària per a dur a bon terme el curs de formació en què participen.  
3) Memòria i resta de documents acreditatius esmentats en l'apartat nové d'aquesta ordre.  
Article dotze. Termini i lloc de presentació de les documentacions.  
El termini de presentació de sol·licituds serà de quinze dies naturals a partir de la data de publicació d'aquesta Ordre en el DOGV.  
La presentació de sol·licituds i documentació es realitzarà al Registre General de la Conselleria de Cultura, Educació i Ciència, i dels Serveis Territorial de Cultura i Educació, als centres d'informació de l?Oficina d'Informació Iniciatives i Reclamacions de la Generalitat Valenciana i als centres de professors de la Comunitat Valenciana, sense perjudici del que estableix l'article 66 de la Llei de Procediment Administratiu.  
Les sol·licituds s'ajustaran obligatòriament al model d'instància que hi ha a l'annex d'aquesta ordre.  
Article tretze. Retirada de les documentacions  
Durant el mes següent a la publicació de la resolució definitiva, els participants podran retirar la seua documentació del Servei de Formació del Professorat de la Direcció General d'Ordenació i Innovació Educativa de la Conselleria de Cultura, Educació i Ciència, directament o a través d'una persona autoritzada. Passat el termini es perdrà el dret sobre aquesta.  
Article catorze. Comissió de selecció  
Una comissió estudiarà les sol·licituds, elaborarà una llista provisional, resoldrà les reclamacions de la llista provisional, i elevarà a la Direcció General d?Ordenació i Innovació Educativa la proposta. Aquesta comissió, presidida pel Director General d'Ordenació i Innovació Educativa o la persona en qui delegue, estarà composta per:  
- Un representant de la Direcció General de Centres i Promoció Educativa, designat pel director general corresponent.  
- Un representant de la Direcció General de Règim Econòmic i de Personal, designat pel director general corresponent.  
- El Cap del Servei de Formació del Professorat.  
- El Cap del Programa d'Innovació i Reformes Experimentals.  
- La coordinadora d?ensenyament primari del Programa d'Innovació i Reformes Experimentals.  
- El coordinador del Programa de Formació del Professorat d'Educació Primària.  
- Un assessor tècnico- pedagògic de CEP, especialista en l?etapa, a proposta del Director General d'Ordenació i Innovació Educativa.  
- Dos professors d'EGB de cicle inicial o mitja a proposta del Director General d'Ordenació i Innovació Educativa.  
Actuarà com a secretari de la comissió, amb veu però sense vot, un funcionari de la Direcció General d'Ordenació i Innovació Educativa.  
A les reunions de la comissió podrà assistir un representant de cada un dels sindicats que formen part de la mesa sindical sectorial d'educació, amb veu, però sense vot.  
Article quinze. Exposició pública de la llista dels seleccionats  
La llista provisional dels seleccionats es farà pública a la Conselleria de Cultura, Educació i Ciència, als CEP i als Serveis Territorials de Cultura i Educació, i s'obrirà un termini de cinc dies naturals per a reclamar davant la comissió seleccionadora.  
Les reclamacions seran tramitades directament a la Direcció General d'Ordenació i Innovació Educativa (av. Campanar, 32. 46458- València).  
Una vegada resoltes les reclamacions, es farà pública la llista definitiva dels admesos i a continuació la Direcció General d'Ordenació i Innovació Educativa ho notificarà als centres admesos, als Serveis Territorials de Cultura i Educació i als centres de professors.  
Article setze. Expedició de certificats  
La Direcció General d'Ordenació i Innovació Educativa expedirà el diploma corresponent als professors participants quan acaben les fases del programa, i per a això tindrà en compte les actes presentades pels tutors del programa.  
DISPOSICIO FINAL  
S'autoritza la Direcció General d'Ordenació i Innovació Educativa perquè dicte les resolucions que estime necessàries per a l?execució i desplegament del que disposa aquesta ordre.  
València, 8 de març de 1991.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX / ANEXO  
Model d'instància. Sol·licitud  
Modelo de instancia. Solicitud  
A. Dades del centre/Datos del centro  
Nom del centre   
Nombre del centro  
Adreça   
Dirección  
Localitat C. Postal   
Localidad C. Postal   
Telèfon   
Teléfono  
Nombre d'alumnes   
Número de alumnos  
Nombre total de professors del centre   
Número total de profesores del centro  
Nombre de grups en el cicle inicial i mitjà   
Número de grupos en el ciclo inicial y medio  
CEP més proper i distància del centre   
CEP más cercano y distancia del centro  
B. Dades per a la baremació./ Datos para la baremación  
1. Participació en els plans experimentals de reforma educativa  
 Participación en los planes experimentales de reforma educat.  
Cicle experimental   
Ciclo experimental  
Nombre d'anys en l'experimentació   
Número de años en la experimentación  
2. Participació en projectes i activitats organitzades pels CEP  
 Particip. en proyectos y actividades organizadas por los CEP  
 CEP   
Títol del projecte o activitat   
Títol del projecte o activitat  
Relació de professor implicats   
Relación de profesores implicados  
Cursos acadèmics en què s'han desenvolupat   
Cursos académicos en los que se han desarrollado  
3. Grau elemental de l'ensenyament en valencià als cicles inicial i mitjà / Grado elemental de la enseñanza en valenciano en los ciclos inicial y medio  
   
   
4. Participació en convocatòries públiques de projectes d'innovació, investigació i experimentació educativa / Participación en convocatorias públicas de proyectos de innovación, investigación y experimentación educativa  
Títols dels projectes   
Títulos de los proyectos  
Cursos acadèmics en què s'han desenvolupat   
Cursos académicos en los que se han desarrollado  
5. Memòria / Memória  
   
   
C. Dades del professorat propost / Datos del profesorado propuesto  
1. Dades personals / Datos personales  
 Cognoms Nom   
 Apellidos Nombre   
 DNI Telèfon particular   
 DNI Teléfono particular   
 Adreça   
 Dirección  
 Codi postal Localitat   
 Código postal Localidad   
 Província   
 Provincia  
2. Dades professionals / Datos profesionales  
 NRP   
 Nivell en què imparteix la docència   
 Nivel donde imparten la docencia  
 Anys d'experiència docent   
 Años de experiencia docente  
 Anys d'experiència docent en el cicle inicial i mitjà  
 Años de experiencia docente en el ciclo inicial y medio  
   
Sr. Director General d'Ordenació i Innovació Educativa


Còpia Permalink ELI